તેવી જ રીતે દક્ષિણ ઝોનમાં મણિનગર વિસ્તારમાં દોઢ ઇંચ વરસાદ પડતાં જવાહર ચોકથી ભૈરવનાથ રોડ, ઇસનપુર તરફ જતો રોડ, અંડરપાસ, દક્ષિણી સોસાયટી અને ભાઇપુરા હાઉસીંગ વગેરે જગ્યાએ રોડ ઉપર પાણી ભરાઇ ગયાં હોવાની ફરિયાદો મળી હતી. દક્ષિણ ઝોનમાં સરેરાશ એક ઇંચ વરસાદ પડતાં મણિનગર, બહેરામપુરા, દાણીલીમડા, લાંભા, ઇસનપુર, ખોખરા, વટવા અને ઇન્દ્રપુરી વોર્ડનાં વિવિધ વિસ્તારોમાં રોડ ઉપર પાણી ફરી વળ્યા હતા.